CELEX: 32011R0527
Language: mt
Date: 2011-05-30 00:00:00
Title: Regolament ta’ Implimentazzjoni tal-Kummissjoni (UE) Nru 527/2011 tat- 30 ta’ Mejju 2011 li jikkonċerna l-awtorizzazzjoni ta’ preparazzjoni ta’ endo-1, 4-β-ksilanażi prodotta minn Trichoderma reesei (MUCL 49755), endo-1,3(4)-β-glukanażi prodotta minn Trichoderma reesei (MUCL 49754) u ta’ poligalatturonażi prodotta minn Aspergillus aculeatus CBS 589.94 bħala addittiv fl-għalf għall-ħnienes miftuma (id-detentur tal-awtorizzazzjoni Aveve NV)  Test b’relevanza għaż-ŻEE

31.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 143/6
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 527/2011
   tat-30 ta’ Mejju 2011
   li jikkonċerna l-awtorizzazzjoni ta’ preparazzjoni ta’ endo-1, 4-β-ksilanażi prodotta minn Trichoderma reesei (MUCL 49755), endo-1,3(4)-β-glukanażi prodotta minn Trichoderma reesei (MUCL 49754) u ta’ poligalatturonażi prodotta minn Aspergillus aculeatus CBS 589.94 bħala addittiv fl-għalf għall-ħnienes miftuma (id-detentur tal-awtorizzazzjoni Aveve NV)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq [dwar] l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprevedi l-awtorizzazzjoni ta’ addittivi għall-użu fl-għalf tal-annimali u r-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               F’konformità mal-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni ta’ endo-1,4-β-ksilanażi (EC 3.2.1.8) prodotta minn Trichoderma reesei (MUCL 49755), endo-1,3(4)-β-glukanażi (EC 3.2.1.6) prodotta minn Trichoderma reesei (MUCL 49754) u ta’ poligalatturonażi (EC 3.2.1.15) prodotta minn Aspergillus aculeatus (CBS 589.94), kif stipulat fl-Anness. Dik l-applikazzjoni kienet akkumpanjata mill-partikolaritajiet u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni stipulata fl-Anness bħala addittiv fl-għalf għall-ħnienes miftuma, biex tiġi kklassifikata fil-kategorija tal-addittivi “addittivi żootekniċi”.
            
         
               (4)
            
            
               L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjonijiet tagħha tat-8 ta’ Lulju 2009 (2) u tat-2 ta’ Frar 2011 (3) li l-preparazzjoni stabbilita fl-Anness, skont il-kondizzjonijiet tal-użu proposti, ma għandhiex effetti mhux mixtieqa fuq saħħet l-annimali, saħħet il-konsumatur jew fuq l-ambjent, u li dan l-addittiv għandu l-potenzjal li jżid il-piż tal-ġisem u jtejjeb l-għalf biex jikseb il-proporzjon tal-ispeċi fil-mira. L-Awtorità tqis li wara t-tqegħid fis-suq ma hemmx bżonn ta’ ħtiġijiet speċifiċi ta’ monitoraġġ. Ivverifikat ukoll ir-rapport dwar il-metodu ta’ analiżi tal-addittiv tal-għalf fl-għalf imressaq mil-Laboratorju ta’ Referenza għall-Addittivi fl-Għalf imwaqqaf permezz tar-Regolament (KE) Nru 1831/2003.
            
         
               (5)
            
            
               Il-valutazzjoni tal-preparazzjoni stabbilita fl-Anness turi li l-kundizzjonijiet għall-awtorizzazzjoni, kif previst fl-Artikolu 5 tar-Regolament (KE) Nru 1831/2003, huma sodisfatti. Għalhekk, l-użu ta’ din il-preparazzjoni, għandu jiġi awtorizzat kif speċifikat fl-Anness ma’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ “addittivi żootekniċi” u parti mill-grupp funzjonali “sustanzi li jsaħħu d-diġestibilità”, hija awtorizzata bħala addittiv fl-għalf tal-annimali suġġetta għall-kundizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta’ Mejju 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  EFSA Journal (2009) 1186, 1-17.
   
      (3)  EFSA Journal (2011); 9(2):2010.
   
      ANNESS
      
                  Numru ta’ identifikazzjoni tal-addittiv
               
               
                  L-isem tad-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu ta’ awtorizzazzjoni
               
            
                  Unitajiet ta’ attività/kg ta’ għalf sħiħ b’kontenut ta’ umdità ta’ 12 %
               
            
                  
                     Kategorija ta’ addittivi żootekniċi. Grupp funzjonali: sustanzi li jsaħħu d-diġestibilità.
                  
               
            
                  4a 14
               
               
                  Aveve NV
               
               
                  
                               
                           
                           
                              Endo-1,4-β-ksilanasi
                              EC 3.2.1.8
                           
                        
                               
                           
                           
                              Endo-1,3(4)-beta-glukanażi
                              EC 3.2.1.6
                           
                        
                               
                           
                           
                              Poligalatturonażi
                              EC 3.2.1.15
                           
                        
               
                  
                               
                           
                           
                              
                                 Kompożizzjoni tal-addittiv
                              
                              Preparazzjoni ta’ endo-1,4-β-ksilanażi (EC 3.2.1.8) prodotta minn Trichoderma reesei (MUCL 49755), endo-1,3(4)-β-glukanażi (EC 3.2.1.6) prodotta minn Trichoderma reesei (MUCL 49754) u poligalatturonażi (EC 3.2.1.15) prodotta minn Aspergillus aculeatus (CBS 589.94) b’attività minima ta’:
                              
                                           
                                       
                                       
                                          f’għamla solida;
                                          
                                                       
                                                   
                                                   
                                                      Endo-1,4-β-ksilanażi: 21 400  XU (1)/g
                                                   
                                                
                                                       
                                                   
                                                   
                                                      Endo-1,3(4)-β-glukanażi: 12 300  BGU (2)/g
                                                   
                                                
                                                       
                                                   
                                                   
                                                      Poligalatturonażi: 460 PGLU (3)/g.
                                                   
                                                
                                    
                                           
                                       
                                       
                                          f’għamla likwida:
                                          
                                                       
                                                   
                                                   
                                                      Endo-1,4-β-ksilanażi: 10 700  XU/g
                                                   
                                                
                                                       
                                                   
                                                   
                                                      Endo-1,3(4)-β-glukanażi: 6 150  BGU/g
                                                   
                                                
                                                       
                                                   
                                                   
                                                      Poligalatturonażi: 230 PGLU/g.
                                                   
                                                
                                    
                        
                               
                           
                           
                              
                                 Karatterizzazzjoni tas-sustanza attiva
                              
                              Endo-1,4-β-ksilanażi (EC 3.2.1.8)
                              prodotta minn Trichoderma reesei, endo-1,3(4)-β-glukanażi (EC 3.2.1.6) prodotta minn Trichoderma reesei u poligalatturonażi (EC 3.2.1.15) prodotta minn Aspergillus aculeatus
                              
                           
                        
                               
                           
                           
                              
                                 Metodu tal-Analiżi
                                  (4)
                              
                              Karatterizzazzjoni tas-sustanza attiva fl-addittiv u fl-għalf:
                              
                                          —
                                       
                                       
                                          Metodu kolorimetriku li jkejjel il-kulur li jinħall fl-ilma rilaxxat minn azzjoni ta’ endo-1,4-β-ksilanażi minn kulur mgħaqqad ma’ sottostrat arabinossilan tal-qamħ.
                                       
                                    
                                          —
                                       
                                       
                                          Metodu kolorimetriku li jkejjel il-kulur li jinħall fl-ilma rilaxxat minn azzjoni ta’ endo-1,3(4)-β-glukanażi minn kulur mgħaqqad ma’ sottostrat ta’ betaglukan tax-xgħir.
                                       
                                    
                                          —
                                       
                                       
                                          Metodu viskosimetriku msejjes fuq tnaqqis ta’ viskosità prodott mill-azzjoni ta’ poligalatturonażi fuq is-substrat li fih il-pektin, aċidu polimetilgalatturoniku.
                                       
                                    
                        
               
                  Ħnienes (miftuma)
               
               
                   
               
               
                  
                               
                           
                           
                              Endo-1,4-β-ksilanażi: 2 140  XU
                           
                        
                               
                           
                           
                              Endo-1,3(4)-β-glukanażi: 1 230  BGU
                           
                        
                               
                           
                           
                              Poligalatturonażi: 46 PGLU
                           
                        
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u tat-taħlitiet ta’ qabel, indika t-temperatura għall-ħażna, kemm żmien tista’ tinżamm il-ħażna, u l-istabbiltà għall-pelleting.
                           
                        
                              2.
                           
                           
                              Għal ħnienes (miftuma) sa 35 kg.
                           
                        
                              3.
                           
                           
                              Għall-użu f’għalf kompost li fih ħafna polisakkaridi li mhumiex lamtu.
                           
                        
               
                  l-20 ta' Ġunju 2021
               
            
         (1)  1 XU huwa l-ammont ta’ enzima li jillibera 1 μmol ta’ zokkor ta’ riduzzjoni (ekwivalenti ta’ ksilożju) minn ksilan tal-ħafur fil-minuta b’50 C u b’pH ta’ 4.8.
      
         (2)  1 BGU huwa l-ammont ta’ enzima li jillibera 1 μmol ta’ zokkor ta’ riduzzjoni (ekwivalenti ta’ ċellobjożi) minn β-glukan tax-xgħir fil-minuta b’50 C u b’pH ta’ 5.0.
      
         (3)  1 PGLU huwa l-ammont ta’ enzima li jillibera 1 μmol ta’ zokkor ta’ riduzzjoni (ekwivalenti ta’ glukożju) mill-aċidu polimetilgalatturoniku fil-minuta (pektin li fih is-substrat) b’35 C u b’pH ta’ 4.8.
      
         (4)  Id-dettalji tal-metodi analitiċi huma disponibbli fl-indirizz li ġej tal-Laboratorju ta’ Referenza: http://irmm.jrc.ec.europa.eu/EURLs/EURL_feed_additives/Pages/index.aspx.